CELEX: 31981D0936
Language: el
Date: 1981-11-10 00:00:00
Title: 81/936/EOK: Απόφαση της Επιτροπής της 10ης Νοεμβρίου 1981 περί εφαρμογής της αναμόρφωσης των γεωργικών διαρθρώσεων στις Κάτω Χώρες σύμφωνα με την οδηγία 72/159/EOK του Συμβουλίου (Το κείμενο στην ολλανδική γλώσσα είναι το μόνο αυθεντικό)

Avis juridique important

|

31981D0936

81/936/EOK: Απόφαση της Επιτροπής της 10ης Νοεμβρίου 1981 περί εφαρμογής της αναμόρφωσης των γεωργικών διαρθρώσεων στις Κάτω Χώρες σύμφωνα με την οδηγία 72/159/EOK του Συμβουλίου (Το κείμενο στην ολλανδική γλώσσα είναι το μόνο αυθεντικό)  

Επίσημη Εφημερίδα αριθ. L 338 της 25/11/1981 σ. 0027 - 0027

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 10ης Νοεμβρίου 1981  περί εφαρμογής της αναμορφώσεως των γεωργικών διαρθρώσεων στις Κάτω Χώρες σύμφωνα με την οδηγία 72/159/ΕΟΚ του Συμβουλίου  (Το κείμενο στην ολλανδική γλώσσα είναι το μόνο αυθεντικό)  (81/936/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  την οδηγία 72/159/ΕΟΚ του Συμβουλίου της 17ης Απριλίου 1972 περί εκσυγχρονισμού των γεωργικών εκμεταλλεύσεων (1), όπως τροποποιήθηκε από την οδηγία 81/528/ΕΟΚ (2), και ιδίως το άρθρο 18 παράγραφος 3,  Εκτιμώντας:  ότι η κυβέρνηση των Κάτω Χωρών ανακοίνωσε στις 24 Ιουλίου 1981, σύμφωνα με το άρθρο 17 παράγραφος 4 της οδηγίας 72/159/ΕΟΚ, το διάταγμα της 29ης Μαρτίου 1979 περί αναδιοργανώσεως των παλαιών περιοχών καλλιεργείας κηπευτικών σε θερμοκήπια και το διάταγμα της 26ης Ιουνίου 1981 περί τροποποιήσεως του διατάγματος περί αναδιοργανώσεως των παλαιών περιοχών καλλιεργείας σε θερμοκήπια·  ότι το διάταγμα της 29ης Μαρτίου 1979 περιλαμβάνει στον τίτλο 6 παράγραφοι 3 και 4 μέτρα που άπτονται του πεδίου εφαρμογής της οδηγίας 72/159/ΕΟΚ·  ότι, σύμφωνα με το άρθρο 18 παράγραφος 3 της οδηγίας 72/159/ΕΟΚ, η Επιτροπή πρέπει να αποφασίσει, λαμβάνοντας υπόψη την ανωτέρω ανακοίνωση, αν οι διατάξεις που ισχύουν στο Βασίλειο των Κάτω Χωρών για την εφαρμογή της οδηγίας 72/159/ΕΟΚ συνεχίζουν να πληρούν τους όρους για χρηματοδοτική συμμετοχή της Κοινότητος στο πλαίσιο της κοινής δράσεως που αναφέρεται στο άρθρο 15 της οδηγίας 72/159/ΕΟΚ·  ότι τα διατάγματα της 29ης Μαρτίου 1979 και της 26ης Ιουνίου 1981 ανταποκρίνονται στους όρους της οδηγίας 72/159/ΕΟΚ·  ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Επιτροπής Γεωργικών Διαρθρώσεων,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Οι διατάξεις που ισχύουν στο Βασίλειο των Κάτω Χωρών για την εφαρμογή της οδηγίας 72/159/ΕΟΚ συνεχίζουν, λαμβανομένων υπόψη του διατάγματος της 29ης Μαρτίου 1979 περί αναδιοργανώσεως των παλαιών περιοχών καλλιεργείας κηπευτικών σε θερμοκήπια και του διατάγματος της 26ης Ιουνίου 1981 περί τροποποιήσεως του διατάγματος περί αναδιοργανώσεως των παλαιών περιοχών καλλιεργείας κηπευτικών σε θερμοκήπια, που ανακοινώθηκαν στις 24 Ιουλίου 1981, να πληρούν τους όρους για χρηματοδοτική συμμετοχή της Κοινότητος στο πλαίσιο της κοινής δράσεως που αναφέρεται στο άρθρο 15 της οδηγίας 72/159/ΕΟΚ.  Άρθρο 2  Η παρούσα απόφαση απευθύνεται στο Βασίλειο των Κάτω Χωρών.  Έγινε στις Βρυξέλλες, στις 10 Νοεμβρίου 1981.  Για την 'Επιτροπή  Poul DALSAGER  Μέλος της Επιτροπής  (1) ΕΕ αριθ. L 96 της 23. 4. 1972, σ. 1.  (2) ΕΕ αριθ. L 197 της 20. 7. 1981, σ. 41.